גשר סולפרינו

גשר סולפרינו (וגם גשר לאופולד סדאר סנגור, בצרפתית: Passerelle Léopold-Sédar-Senghor וגם pont de Solférino) הוא גשר הולכי רגל הבנוי מעל נהר הסן ומחבר את גני טווילרי ברובע הראשון (הגדה הימנית) למוזיאון ד'אורסה ברובע השביעי (הגדה השמאלית). הגשר נבנה לראשונה ב-1861 ונבנה שוב ב-1961 וב-1999. ההיסטוריה של הגשר הגשר הראשון בניית הגשר הראשון הסתיימה ב-1861 והוא נחנך בנוכחותו של נפוליאון השלישי. גשר זה נבנה ממתכת וכלל 3 קשתות שנשענו על בסיסים שנבנו בסן. הגשר תוכנן על ידי המהנדסים פול-מרטין גלושר דה לגאליזרי (צר') וז'ול סברין (Jules Savarin). הגשר השני ב-1961 הצביעה בדיקת הגשר על התערערות יציבותו כשהמהנדסים העריכו שנזק זה נגרם בעיקר בגלל התנגשות של דוברות בעמודי הגשר. בעקבות ממצאים אלו הוחלט על הריסת הגשר ובמקומו נבנה גשר מתכת. הגשר החדש נבנה כ-30 מטר מהגשר הראשון והיה גשר קורות שנשען על שני עמודים שהוצבו בערוץ הסן. הגשר השלישי ב-1997 הוחלט על בניית גשר חדש. לתכנון הגשר מונה מארק מימרם (Marc Mimram) שתכנן גשר מתכת בעל קשת בודדת. בניית הגשר הסתיימה ב-1999 והוא יועד רק להולכי רגל. אורך הגשר החדש הוא 140 מטר ורוחבו 15 מטר כשמפתח הקשת 106 מטר. משקל המתכת בגשר עומד על כ-150 טונות וקצות קשת הגשר עוגנו בגדות הסן בעזרת עמודי בטון שקובעו לעומק של 15 מטר. מדרך הגשר כוסה בקורות עץ איפאה מאפריקה. בנקודות החיבור של הגשר לגדות הסן נבנו בגשר שני מפלסים המאפשרים להולכי הרגל להגיע למפלס הרחוב (הגבוה) ולמפלס הנהר (הנמוך). לאורך הגשר נקבעו ספסלים לנוחיות ההולכים עליו. ב-1999 זכה מימרם בפרס "ריבוע הכסף" (צר') על תכנון הגשר. ב-2007 נערך שיפוץ בגשר שנדרש לאחר שנמצא שהולכי הרגל גורמים לרעידות בגשר ולחוסר יציבותו וכן בגלל שהתברר שמדרך העץ הופך לחלקלק בזמן גשם. במסגרת השיפוץ הותקנו בגשר מערכות בולמי זעזועים ומשקולות נגד וכן כוסתה רצפת העץ בחומר מונע החלקה. שם הגשר עם השלמת הגשר הראשון, ב-1861, ניתן לו השם "גשר סולפרינו" שמנציח את הניצחון המשותף של צרפת ואיטליה על האימפריה האוסטרית בקרב סולפרינו שהתחולל ב-1859 בצפון איטליה. באוקטובר 2006 שונה שם הגשר ל"גשר ליאופולד סדאר סנגור" לציון 100 שנה להולדתו של לאופולד סדאר סנגור שהיה נשיא סנגל הראשון, חבר האקדמיה הצרפתית ומיוזמי הארגון הבינלאומי של הפרנקופוניה. הגשר באומנות נטען שהמלחין קלוד דביסי קיבל השראה להלחנת אחת מיצירות הנוקטורן שלו לאחר צפייה בנוף הנשקף מהגשר ב-2011 שימש הגשר לצילום וידאו קליפ של שיר של סרז' גינסבורג הגשר שימש כרקע לצילום מספר סדרות טלוויזיה צרפתיות גלריה ביאורים קישורים חיצוניים גשר סולפרינו, באתר גוגל מפות גשר סולפרינו, באתר paris-promeneurs.com (בצרפתית) גשר סולפרינו, באתר parisjetaime.com (בצרפתית) גשר סולפרינו, באתר "אגודת המהנדסים של צרפת" (בצרפתית) גשר סולפרינו, באתר paris1900.lartnouveau.com (בצרפתית) גשר סולפרינו, באתר terrasse-nature.com (בצרפתית) גשר סולפרינו, באתר travelfranceonline.com גשר סולפרינו, באתר parisianfields.com גשר סולפרינו, סרטון באתר יוטיוב, 2017 (בצרפתית) הערות שוליים